TARYBOS REGLAMENTAS (EB) Nr. 269/2006
2006 m. vasario 14 d.
iš dalies keičiantis Reglamentą (EB) Nr. 533/2004 dėl Europos partnerysčių steigimo stabilizavimo ir asociacijos procese
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 181a straipsnio 2 dalį,
atsižvelgdama į Komisijos pasiūlymą,
atsižvelgdama į Europos Parlamento nuomonę (1),
kadangi:
(1)
Reglamente (EB) Nr. 533/2004 (2) numatoma, kad visoms Vakarų Balkanų šalims Europos partnerystės bus steigiamos Stabilizavimo ir asociacijos procese.
(2)
2004 m. birželio 17 d. ir 18 d. Europos Vadovų Taryba susitikimo Briuselyje metu nusprendė, kad Kroatija yra šalis kandidatė narystei Europos Sąjungoje. 2005 m. spalio 3 d. su Kroatija buvo pradėtos derybos dėl narystės.
(3)
Todėl tikslinga numatyti, kad vietoj Europos partnerystės Europos Sąjunga su Kroatija įgyvendintų Stojimo partnerystę ir tikslinga atitinkamai iš dalies pakeisti Reglamentą (EB) Nr. 533/2004,
PRIĖMĖ ŠI REGLAMENTĄ:
1 straipsnis
Reglamentas (EB) Nr. 533/2004 iš dalies keičiamas taip:
1)
pavadinime išbraukiamas žodis „Europos“;
2)
1 straipsnyje išbraukiamas žodis „Kroatija“;
3)
įterpiamas šis straipsnis:
„1a straipsnis
Steigiama Stojimo partnerystė su Kroatija kaip Stabilizavimo ir asociacijos proceso dalis. Stojimo partneryste numatomas Kroatijos situacijos tyrimo metu nustatytų prioritetų, į kuriuos, atsižvelgiant į Europos Vadovų Tarybos nustatytus Kopenhagos kriterijus, privalo būti sutelktas pagrindinis dėmesys rengiantis narystei, ir pažangos, padarytos įgyvendinant Stabilizavimo bei asociacijos procesą, įskaitant Europos Bendrijų bei jų valstybių narių ir Kroatijos Respublikos stabilizacijos ir asociacijos susitarimą (3), ypač regionų bendradarbiavimo srityje, pagrindas.
4)
2 straipsnyje žodis „Europos“ išbraukiamas.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. vasario 14 d.